stanford-oval/wikipedia huggingface dataset:
רוג'ר קייסמנט
פרו

ב-1906 נשלח קייסמנט לברזיל, תחילה כקונסול בפארה, אחר כך בסנטוס ולבסוף קודם לקונסול בכיר בריו דה ז'ניירו. בתפקידו זה, הוא צורף לחקירה רשמית של העסקת אינדיאנים בתנאי עבדות והתעללות במטעי הגומי בפוטומאיו, פרו (היום מחוז בקולומביה). החקירה כוונה כנגד "חברת אמזון הפרואנית" שנרשמה כחברה בבריטניה והופעלה על ידי אחים ספרדים. במהלך החקירה גילה קייסמנט ממצאים דומים לאלו שמצא בקונגו וב-1909 התפרסמה כתבה במגזין האנגלי "אמת" (Truth) על העבדות בפרו וגרם למהומה רבה. קייסמנט ביקר בפוטומאיו פעמיים נוספות, ב-1910 וב-1911, וב-17 במרץ 1911 שלח למשרד החוץ דוח כולל על השעבוד האכזרי שמתחולל בפרו. הדוח שהתפרסם גרם לשינויים משמעותיים לטובה בתנאי העסקתם של הפרואנים במטעי הגומי, להעמדתם לדין של חלק מהאחראים ולבריחתם של אחרים.
באותה שנה עוטר קייסמנט באות עמית מסדר מיכאל הקדוש וג'ורג' הקדוש, כהכרה בחשיבות פעילותו.
המהפכה האירית > פעילותו

בקיץ 1913 פרש קייסמנט משירותו הקונסולרי. בנובמבר אותה שנה, לקח חלק בהקמת ארגון "המתנדבים האירים", ארגון צבאי לאומני שהוקם כדי להילחם על עצמאות אירלנד. ב-1914 נסע לארצות הברית כדי לגייס כספים למימון פעולות הארגון. כיון שלא היה חבר ב-"אחווה הרפובליקנית האירית" (IRB) שהיה הארגון האירי החזק ביותר, התייחסו אליו חלק מהלאומנים האירים בחשדנות. בקיץ 1914 עם פרוץ מלחמת העולם הראשונה החליטו האירים שמצוקתה של אנגליה ועיסוקה בלחימה, מהווה הזדמנות מצוינת להשיג עצמאות. קייסמנט נפגש בניו יורק עם הדיפלומט גרמני - הרוזן יוהאן ברנסטורף, כדי להציע לו תוכנית לפיה ימכרו הגרמנים לאירים כלי נשק ויעסיקו אצלם אנשי צבא, ובתמורה ימרדו האירים ויכריחו את האנגלים להפריש כוחות משדה הקרב מול גרמניה לטובת ניסיון דיכוי המרד. על אף שהתקבל באהדה, לא הצליח קייסמנט לקבל הסכמה כוללת של התוכנית, וגם מאמצים דומים שנעשו בגרמניה עצמה על ידי לאומנים אירים אחרים, לא הגיעו לתוצאות ממשיות. באוקטובר נסע קייסמנט עצמו לגרמניה דרך נורווגיה ונפגש שם עם אישים שונים, ביניהם ארתור צימרמן, אז סגן שר החוץ של גרמניה. בנוסף, ניסה בשהותו בגרמניה להקים גדוד אירי שיוקם מאירים ששירתו בצבא הבריטי ונשבו על ידי הגרמנים. תוכניתו הייתה לאמן אותם על ידי צבא גרמניה ולשלוח אותם לאירלנד, שם ילחמו בבריטים. לאכזבתו התוכנית נכשלה, כיון שכל האירים שירתו בצבא הבריטי בהתנדבות, והסיכון שבריטניה תנצח ותוציא את המורדים להורג היה גבוה. בסופו של דבר, הגרמנים לא ביצעו מאומה עד לאפריל 1916, אז הציעו לתת 20,000 רובים, 10 מכונות ירייה ותחמושת מתאימה. קייסמנט שציפה לכמות גדולה יותר של כלי נשק ולהבאתם של אנשי צבא, ראה בשליחות כולה אכזבה והוצאה מיותרת. הסיוע הגרמני נשלח באוניה שהניפה את דגל נורווגיה, אך הבריטים שיירטו תקשורת גרמנית וידעו על האוניה הצפויה להגיע, עצרו אותה לפני שפרקה את מטענה.
זמן קצר לאחר שהפליגה אוניית הסיוע, הפליג קייסמנט מגרמניה על גבי ספינה גרמנית שהובילה אותו לאירלנד, שם הסתתר קרוב לחוף כשהוא מותש מדי לנסיעה. הוא ניסה לשלוח מסר למארגני המרד שהסיוע הגרמני לא יספיק וכי כדאי לחכות, אך המסר לא הגיע ליעדו.
המהפכה האירית > מעצרו והוצאתו להורג

זמן קצר לאחר הנחיתה, הוא התגלה ונעצר באשמת בגידה, חבלה וריגול כנגד הכתר ונלקח למצודת לונדון. על אף טענות ההגנה שעבירת הבגידה ראויה לעונש מוות רק אם נעשתה על אדמת אנגליה, פירשה התביעה את לשון החוק בצורה רחבה יותר, כך שתחול גם על כל מקום אחר, ושכנעה את בית המשפט להרשיעו ולגזור עליו עונש מוות. לאחר שערעורו נדחה, ניסו רבים לפעול למענו, בהם ארתור קונאן דויל, ויליאם בטלר ייטס וג'ורג' ברנרד שו, אך ללא הצלחה.
ב-3 באוגוסט 1916 הוצא קייסמנט להורג בתליה בכלא פנטונוויל, לאחר שמוקדם יותר נשלל ממנו תואר האבירות. הוא נקבר בחצר בית הסוהר בסיד חי וב-1965 הוחזרה גופתו לאירלנד, שם נקבר בטקס ממלכתי בבית הקברות גלאסנווין.
היומנים השחורים

לפני הוצאתו להורג, הפיצה הממשלה עותקי דפים מיומניו של קייסמנט שלפיהם הוא היה הומוסקסואל וחובב תיירות מין עם העדפה לגברים צעירים. היומנים קיבלו את הכינוי "היומנים השחורים" כדי להבדילם מיומניו האחרים של קייסמנט בהם לא מתוארת כל פעילות מינית. באותם ימים, היה הדבר פשע חברתי בלתי נסלח ומטרת הממשלה בהפצתם, הייתה להמעיט את ההתנגדות להוצאתו להורג. זמן קצר לאחר הופעתם של היומנים עלו טענות מצד מקורביו כי היומנים הם תוצאה של זיוף מכוון שמטרתו להשמיץ את קייסמנט. דפי היומן נשמרים על ידי משרד הפנים הבריטי, ולמרות שהם נחקרו במשך השנים מספר פעמים, חילוקי הדעות באשר לאמיתות היומנים נמשכים עד ימינו.
אזכוריו בספרות

ג'וזף קונרד פגש את קייסמנט באחת מגיחותיו לאירופה ושמע ממנו את המתרחש במושבות באפריקה. פגישה זו הביאה אותו לכתוב את ספרו המפורסם לב המאפליה.
ספרו של מריו ורגס יוסה, חלומו של הקלטי מבוסס על סיפור חייו של קייסמנט.
לקריאה נוספת

חלומו של הקלטי, רומן מאת מריו ורגס יוסה, הוצאת אחוזת בית, תשע"ב.
הערות שוליים

↑  קטעים מהדוח
↑  With Casements Irish Brigade by Michael Keogh, www.choicepublishing.ie
↑  BBC - History - British History in depth: Roger Casement: Secrets of the Black Diaries, www.bbc.co.uk (באנגלית בריטית)
| --- | --- |
בקרת זהויות :  NLI: 987007271659405171  PLWABN: 9810556415505606  BNE: XX5272086  BnF: cb12254829q (data)  CANTIC: a10935137  GND: 117648035  ISNI: 0000 0001 2136 4995  LCCN: n50034455  NKC: xx0059299  NLG: 240176  NTA: 070388806  SELIBR: 182764  SNAC: w6w19vwn  SUDOC: 031308287  Trove: 955259  VIAF: 64062958   WorldCat (עם VIAF): 64062958 
קברו של קייסמנט בבית הקברות גלאסנווין, דבלין, אירלנד
שימה (הונגריה)

| --- | --- |
סמל שימהסמל שימה
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת גנץ
 שטח:  4.88 קמ"ר
 אוכלוסייה:  ‏
  ‑ בכפר:  32 (1 בינואר 2024)
 קואורדינטות:  48°17′55″N 21°18′10″E﻿ / ﻿48.298569444444°N 21.30285°E﻿ / 48.298569444444; 21.30285 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שימה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שימה  he tabBackground:;tabBorder:#aaa;defaultTab:0;
 
שימה (בהונגרית: Sima) הוא כפר זעיר ביותר המונה רק 47 נפשות (נכון ל-2020) במחוז בורשוד-אבאוי-זמפלן שבצפון מזרח הונגריה.
בשימה חיו במהלך השנים מעט יהודים.
| שנה | מספר היהודים בכפר |
| --- | --- |
1840: 5
1910: 6
1920: 6
1930: 3
רפאל ישראל קמחי

הרב רפאל ישראל קמחי (נפטר בין השנים תצ"ב - תצ"ז) היה רב, מחבר ספרים ושד"ר מקהילת צפת לארצות אירופה.
ביוגרפיה

ישראל קמחי נולד בקושטא לרבי יוסף קמחי, שפיגל טוען שהיה תלמידו של רבי חיים אבולעפיה אולם לדעת רוזאניס ויערי למד אצל רבי חיים אלפאנדרי ועלה בעקבותיו לארץ ישראל.
לאחר שנת תע"ד התיישב הרב קמחי בצפת ולמד תורה מפי הרב אלפנדרי והרב יעקב וילנא אשכנזי, מתלמידי רבי יהודה החסיד שעברו לצפת אחר חורבן הקהילה היהודית בירושלים.
בשנים תפ"ט - תצ"ב יצא בשליחות קהילת צפת למסע התרמה בארצות אירופה, בימים נוראים של שנת ת"ץ התארח בבית הרב יעקב חי לוצאטו, אביו של רמח"ל, שם עיין בכתביו של רמח"ל, בתחילת כסלו ת"צ בעת ששהה בוונציה פרץ פולמוס רמח"ל במלא עוזו ורבני ונציה גבו מהרב קמחי עדות אופי חיובית על רמח"ל.
באדר שהה בפרארה והשיב משם תשובה הלכתית בדיני ערוב לקהילה יהודית בפולין.
בחודש סיון אותה שנה בא חתום על פסק הלכה בוונציה, ככל הנראה שהה בתחילת השנה גם בצרפת, מכיוון שהרב רפאל מילדולה שהיה אז רב בבאיון כותב שהרב קמחי התארח אצלו כחודש.
באב ת"ץ שהה הרב קמחי בליוורנו ושלח משם מכתב המתעניין בתוצאות פולמוס רמח"ל ובשבועתו.
רוזאניס כותב שמסעו של הרב קמחי לא ארך ימים רבים וכי הוא שב לצפת לאחר תקופה קצרה, אולם הרב אבולעפיא כותב בהסכמתו לספר עבודת ישראל שהרב קמחי לא זכה לחזור לצפת ומת בדרך.
בשנת תצ"ז הדפיס אחיו אברהם מתוך עזבונו את חיבורו 'עבודת ישראל'.
חיבוריו

עבודת ישראל, ‏איזמיר תצ"ז, באתר היברובוקס, על סדר עבודת יום הכיפורים.
עיני ישראל פירוש על הסמ"ק, הספר לא הודפס מעולם.
כנסת ישראל, דרושים על התורה, לא הודפס מעולם, מוזכר בהקדמת אחיו לספר עבודת ישראל.
שו"ת, לא הודפס מעולם, כתב היד נמצא בספרייה הלאומית.
לקריאה נוספת

אברהם יערי, שלוחי ארץ ישראל, עמ' 433-435
יעקב שמואל שפיגל, "תשובה בעניין שמן שומשומין בפסח לר' רפאל ישראל קמחי", מוריה, שד - שו (תשס"ד) עמ' כב - לב.
הערות שוליים

↑  יעקב שמואל שפיגל, מוריה שד-שו (שנה כו ד-ו), תשס"ד, באתר אוצר החכמה
↑  שלמה אברהם רוזאניס, קורות היהודים בתורכיה וארצות הקדם חלק ה, באתר היברובוקס
↑  אברהם יערי, שלוחי ארץ ישראל, עמ' 433-435
↑  שכן בשנה זו עוד היה בקושטא, רפאל ישראל קמחי, עבודת ישראל, באתר היברובוקס
↑  אברהם יערי, שלוחי ארץ ישראל, עמ' 337-340
↑  יצחק בן צבי, ארבע אגרות שד"רים מחברון ומצפת לפיסה, סיני - ל, באתר אוצר החכמה (צפייה חופשית – מותנית ברישום)
↑  יצחק בן צבי, שלוחי ארץ ישראל באיטליה, סיני, ספר היובל, באתר אוצר החכמה
↑  שמעון גינזבורג, ר' משה חיים לוצאטו ובני דורו, כרך א, תל אביב: מוסד ביאליק, תרצ"ז, עמ' כ
1 2  שאלות ותשובות מאת רפאל ישראל קמחי, באתר הספרייה הלאומית
↑  רפאל מילדולה, מים רבים חלק ב, באתר היברובוקס
↑  שמעון גינצבורג, ר' משה חיים לוצאטו ובני דורו: קובץ אגרות ותעודות, באתר היברובוקס
↑  שלמה אברהם רוזאניס, קורות היהודים בתורכיה וארצות הקדם חלק ה, באתר היברובוקס
↑  ישראל קמחי, עבודת ישראל, באתר היברובוקס
↑  אברהם יערי, שלוחי ארץ ישראל, עמ' 435
↑  מוזכר אצל רבי חיים יוסף דוד אזולאי, שם הגדולים (ספרים) מערכת ע סעיף נ
↑  ישראל קמחי, עבודת ישראל, באתר היברובוקס
| --- | --- |
בקרת זהויות :  NLI: 987007311190405171  ISNI: 0000 0000 7738 738X  LCCN: nr96043071  NTA: 262252430  VIAF: 54050816   WorldCat (עם VIAF): 54050816
שון דאוסון

| --- | --- |

דאוסון במדי מכבי ראשון לציון
 לידה:  12 בדצמבר 1993 (בן 30) ישראל
 עמדה:  סווינגמן
 גובה:  1.97 מטר
 מספר:  2,8
 קבוצות כשחקן
 2012–2017   2017–2018   2018–2021   2021–2022   2022–2024    2024-:  מכבי ראשון לציון   בני הרצליה   חובנטוד בדאלונה בני הרצליה הפועל חולון פלקנסטרו פורלי
 הישגים כשחקן
 השחקן המשתפר של העונה בליגת העל (2014)   תגלית העונה בליגת העל (2015)   חמישיית העונה בליגת העל (2015)   החמשייה השנייה של העונה בליגת העל (2016)    אליפות ליגת העל בכדורסל (2016)   גביע המדינה (2022)   5 בחירות למשחק האולסטאר של ליגת העל בכדורסל (2015 - 2017), (2023-2022)
שון פאבלו דאוֹסוֹן (באנגלית: Shawn Pablo Dawson; נולד ב-12 בדצמבר 1993) הוא כדורסלן ישראלי המשחק בעמדת הסווינגמן בפלקנסטרו פורלי. גובהו 1.97 מטר.
קריירת נוער

דאוסון נולד בישראל, אביו הוא כדורסלן העבר האמריקאי-נוצרי ג'ו דאוסן ששיחק במשך כעשרים שנה בליגות בישראל, ואמו איריס היא ישראלית וסוכנת שחקנים. אחיו הצעיר טיילר דאוסון, אף הוא כדורסלן, המשחק בליגה הארצית. בילדותו התגרשו הוריו והוא התגורר עם אמו באילת עד גיל 15.5. לאחר מכן עבר להתגורר עם אביו ברחובות, למד בתיכון קציר המקומי וסייע לנבחרת בית הספר להעפיל לליגת העל לתיכונים ב-2010. הוא הצטרף לקבוצת הנוער של מועדון מכבי ראשון לציון וזכה עמה באליפות המדינה לנוער בעונת 2011/2012.
דאוסון קיבל פטור משירות בצה"ל עקב בעיות בריאותיות, ולמרות שרצה לשרת בצה"ל נמנע ממנו בשל מספר ניתוחים שנדרש לעשות על מנת להתגייס בתור ספורטאי מצטיין בצבא, ניתוחים שהיו פוגעים בקריירת המשחק שלו.
קריירת בוגרים > מכבי ראשון לציון (2017-2012)

בעונת 2012/2013 עלה דאוסון ממחלקת הנוער אל הקבוצה הבוגרת ושיחק במכבי ראשון לציון. בעונתו השנייה הפך לשחקן חמישייה, וממוצע הדקות שלו עלה מ-10.6 דקות למשחק ל-25.8. הוא קלע 10.5 נקודות ולקח 5.1 ריבאונדים בממוצע אבל למרות היכולת הטובה שהפגין הקבוצה סיימה את העונה הסדירה במקום העשירי ולא העפילה לשלב הפלייאוף. בעונת 2014/2015 קלע דאוסון 13.2 נקודות (רביעי בין הישראלים בליגה) ולקח 5.5 ריבאונדים בממוצע למשחק. במשחק הפתיחה של סדרת הפלייאוף נגד הפועל חולון, רשם שיא קריירה בנקודות (28) ובריבאונדים (18) והוביל את קבוצתו לניצחון בהארכה. סך הכול רשם בפלייאוף ממוצע של 21.1 נקודות ו-7.4 ריבאונדים למשחק עד שהודח ביחד עם קבוצתו בשלב חצי גמר הפלייאוף להפועל ירושלים. בעונה זו נבחר לשחקן הצעיר של העונה ולחמישיית העונה.
בדצמבר 2015 נבחר דאוסון לשחקן מצטיין לחודש בליגה הישראלית. במהלך העונה, דאוסון הציג ממוצעים מרשימים של 31.7 דקות, 15.7 נקודות, 6 ריבאונדים ו-3 אסיסטים למשחק, נבחר לחמישייה השנייה של העונה, והוביל את קבוצתו למקום השישי בסיום העונה הסדירה, ניצח בסדרת רבע הגמר 2-3 את מכבי חיפה, הדיח בסנסציה את מכבי תל אביב בשלב חצי הגמר ,וב-9 ביוני 2016 זכה באליפות היסטורית יחד עם ראשון לציון, לאחר שבמשחק הגמר נגד הפועל ירושלים קלע 21 נקודות.
בקיץ 2016, זומן על ידי וושינגטון ויזארדס לליגת הקיץ של ה-NBA בלאס-ווגאס, במדיה העמיד ממוצעים של 5.6 נקודות, 1.3 ריבאונדים ו-0.8 אסיסטים למשחק בכ-14 דקות. באוגוסט חתם על חוזה לא מובטח לעונה אחת במדי ניו אורלינס פליקנס והצטרף למחנה האימונים של הקבוצה לקראת עונת 2016/2017, אולם נופה מסגל הקבוצה לפני פתיחת העונה, וחזר למכבי ראשון לציון, שם הוא העמיד ממוצעים של 13.1 נקודות, ו-5.3 ריבאונדים.
קריירת בוגרים > בני הרצליה (2018-2017)

ב-18 ביולי 2017 חתם דאוסון לשנתיים בבני הרצליה, שם העמיד שורה סטטיסטית יוצאת מהכלל של 16.2 נקודות, 5.5 ריבאונדים ו-2.2 אסיסטים, אך הקבוצה אכזבה וסיימה במקום ה-11, לא העפילה לרבע גמר הפלייאוף, ובקושי ניצלה מירידת ליגה.
קריירת בוגרים > חובנטוד בדאלונה (2021-2018)

לאחר ששיחק במדי הברוקלין נטס בליגת הקיץ של ה-NBA אך לא הצליח לקבל חוזה בקבוצה, ב-28 ביולי 2018 חתם דאוסון לעונה בחובנטוד בדאלונה מליגת העל הספרדית. בעונתו הראשונה בקבוצה שיחק דאוסון 18 משחקים והעמיד ממוצעים של 11.7 נקודות ו-4.2 ריבאונדים, ועזר לקבוצה לסיים במקום השביעי בסיום העונה הסדירה שהוביל להעפלה למשחק היורוקאפ. בפלייאוף הליגה הספרדית הודחה בדאולנה לאחר סדרה מול ברצלונה בה היא הפסידה 2-0. ב-30 באוקטובר 2019 קרע דאוסון את גיד האכילס. פציעה זו גרמה לקבוצה להשבית את פעילותו של דאוסון בקבוצה. ב-28 בפברואר 2019 הודיעה בדאלונה על הארכת חוזהו של דאוסון עד קיץ 2020. בעונת 2021/2020 חזר לפעילות בקבוצה, שיחק 23 משחקים וקלע 3.5 נקודות בממוצע. בעונה זאת סייע דאוסון לבדאלונה לסיים במקום השביעי בעונה הסדירה ולהגיע לשלב רבע הגמר ביורוקאפ (יול"ב). בפלייאוף הליגה הספרדית שוב פעם לא הצליחה בדאלונה להגיע למעמד חצי הגמר, והודחה בסדרת רבע הגמר מול ברצלונה.
קריירת בוגרים > בני הרצליה (2021-2022)

ב-23 באוגוסט 2021 חזר דאוסון לקדנציה שניייה בבני הרצליה, לאחר שחתם על חוזה לעונה אחת. דאוסון לא הציג את אותה דומיננטיות שהציג בקדנציה הקודמת בבני הרצליה בשל תפקיד יותר קטן שקיבל בקבוצה בעונתו השנייה, אך עדיין היכולת הטובה שלו (9.7 נקודות ו-3.6 ריבאונדים בממוצע למשחק) עזרה לבני הרצליה להגשים עונה היסטורית, בה היא זוכה בגביע המדינה בכדורסל 2021/2022 לאחר שהיא מנצחת בגמר את הפועל תל אביב 82-87.
קריירת בוגרים > הפועל חולון (2022-2024)

ב-5 ליולי 2022 חתם דאוסון לעונה בהפועל חולון. באותה עונה חווה דאוסון לעיתים חוסר יציבות עקב בעיות כימיה עם כוכב הקבוצה ג'ו רגלנד, אך בסוף העונה הציג דאוסון עם יכולת אדירה. באותה עונה בממוצע קלע דאוסון 11 נקודות ולקח 3.3 ריבאונדים, ועזר להפועל חולון להגיע לשלב חצי גמר הפלייאוף בליגה, שם היא הודחה בסדרה מול מכבי תל אביב בתוצאה 2-0. ב-21 ביוני 2023 חתם דאוסון על הארכת החוזה בהפועל חולון עם אופציה לעונה נוספת. בעונתו השנייה בקבוצה, יכולתו ירדה, הוא סבל מפציעות וחוסר יציבות, וממוצעיו ירדו ל7 נקודות למשחק, הקבוצה הודחה ברבע הגמר בתוצאה 3-0 להפועל ירושלים.
קריירת בוגרים > פלקנסטרו פורלי (2024-)

ב-22 באוגוסט 2024 דאוסון חתם בפלקנסטרו פורלי מהליגה האיטלקית השנייה.
קריירת נבחרות

ב-2012 צורף לנבחרת העתודה של ישראל בכדורסל בהדרכתו של שרון דרוקר. באליפות אירופה דרג ב' שהתקיימה בסופיה שבבולגריה, היה משחקני המפתח שהובילו את נבחרת העתודה חזרה לדרג א'. באליפות רשם ממוצעים של 11.9 נקודות ו-5.6 ריבאונדים למשחק. באליפות אירופה עד גיל 20 שהתקיימה בטאלין שבאסטוניה ב-2014 סיימה ישראל במקום ה-15, דאוסון השיג באליפות 4.1 נקודות ו-3.6 ריבאונדים למשחק.
דאוסון נכלל בסגל נבחרת ישראל ליורובאסקט 2015 ויורובאסקט 2017.
ב-23 ביוני 2023 הודיע דאוסון על פרישה מנבחרת ישראל, בעקבות חוסר קרדיט לטענתו שקיבל ממאמן הנבחרת דאז, עודד קטש.
תארים

מכבי ראשון לציון-
אליפות המדינה (1): 2015/2016.
גביע המדינה (1): 2021/2022.
הערות שוליים

↑  אפרת עמורבן, הסוכנת היחידה בכדורסל הישראלי: "אני פשוט עם שמלה ועקבים, והם לא" | ריאיון מיוחד, באתר ynet, 25 בדצמבר 2022
↑  ראשון לציון ניצחה 76:80 את הפועל חולון בהארכה ועלתה ל-0:1, באתר וואלה, 16 במאי 2015
↑  מנהלת הליגה, נבחרי העונה - 2014/15, באתר מנהלת ליגת העל בכדורסל, ‏19/06/2015
↑  נבחרי חודש דצמבר: שון דאוסון וז'אן טבק, באתר מנהלת ליגת העל בכדורסל, ‏3/1/2016
↑  מכבי ראשון לציון ניצחה את הפועל ירושלים 77:83 וזכתה באליפות, באתר וואלה, 9 ביוני 2016
↑  אור שקדי‏, ברגע האחרון: שון דאוסון זומן למחנה האימונים הסופי של ניו אורלינס, באתר וואלה, 11 באוגוסט 2016
↑  אור שקדי‏, שון דאוסון נחתך מניו אורלינס פליקנס וישוב למכבי ראשון לציון, באתר וואלה, 21 באוקטובר 2016
↑  דובי פיק, ‏שון דוסון חתם בבני הרצליה, פרטי החוזה נחשפים, באתר ONE‏, 18 ביולי 2017
↑  אור שקדי‏, יוצא לאירופה: שון דאוסון חתם בחובנטוד בדאלונה הספרדית, באתר וואלה, 27 ביולי 2018
↑   אריה ליבנת, לאחר שנבדק בבדאלונה: שון דוסון קרע את גיד האכילס ויחמיץ גם את העונה הנוכחית, באתר הארץ, 30 באוקטובר 2019
↑  הצבעת אמון: חובנטוד בדאלונה האריכה את חוזהו של שון דאוסון, באתר וואלה, 28 בפברואר 2019
↑  חוזר לקדנציה שנייה: שון דאוסון חתם בבני הרצליה, באתר וואלה, 23 באוגוסט 2021
↑  יעקב מאיר, ממחזיקת הגביע לאלופה: שון דאוסון חתם בהפועל חולון, באתר Israel Hayom, ‏5/7/2022
↑  משה ברדה, ‏"שמח להישאר סגול": דאוסון האריך חוזה בחולון, באתר ONE‏, 21 ביוני 2023
↑  נועה פופלינגר, ‏שון דאוסון חתם בפורלי האיטלקית, באתר ערוץ הספורט, 21 באוגוסט 2024
↑  שון דאוסון באתר האליפות
↑  שון דאוסון באתר האליפות
↑  יעקב מאיר, שון דאוסון בראיון בלעדי: "אני פורש מנבחרת ישראל", באתר Israel Hayom, ‏23/6/2023
| ‏‏נבחרת ישראל‏ - אליפות אירופה בכדורסל 2015 (מקום עשירי) |
| --- | --- | --- |
|  1 יבזורי •  2 דאוסון •  3 מקל •  4 אליהו •  5 כספי •  6 לימונד •  7 כדיר •  ‏8‏ ‏אוחיון‏‏  •‏ 9 גרין • 10 פישר • 11 רות'בארט • 12 טימור • מאמן: אדלשטיין  |  1 יבזורי •  2 דאוסון •  3 מקל •  4 אליהו •  5 כספי •  6 לימונד •  7 כדיר •  ‏8‏ ‏אוחיון‏‏  •‏ 9 גרין • 10 פישר • 11 רות'בארט • 12 טימור • מאמן: אדלשטיין  | ישראל |
| ‏‏נבחרת ישראל‏ - אליפות אירופה בכדורסל 2017 (מקום 21) |
| --- | --- | --- |
|  1 האוול •  2 הלפרין •  3 כדיר •  4 אליהו •  5 כספי •  6 דאוסון •  7 מקל •  ‏8‏ ‏אוחיון‏‏  •‏ 9 בלייזר • 10 פניני • 11 זלמנסון • 12 טימור • מאמן: אדלשטיין  |  1 האוול •  2 הלפרין •  3 כדיר •  4 אליהו •  5 כספי •  6 דאוסון •  7 מקל •  ‏8‏ ‏אוחיון‏‏  •‏ 9 בלייזר • 10 פניני • 11 זלמנסון • 12 טימור • מאמן: אדלשטיין  | ישראל |
(דאוסון במשחק יורוקאפ, במדי חובנטוד בדאלונה, 2019)
שימגפראגה

| --- | --- |
סמל שימגפראגהסמל שימגפראגה

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת שימג
 שטח:  5.79 קמ"ר
 אוכלוסייה:  ‏
  ‑ בכפר:  565 (1 בינואר 2020)
 קואורדינטות:  46°56′29″N 17°16′39″E﻿ / ﻿46.941288888889°N 17.277561111111°E﻿ / 46.941288888889; 17.277561111111 
 אזור זמן:  UTC +1
 http://sumegpraga.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שימגפראגה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שימגפראגה  he tabBackground:;tabBorder:#aaa;defaultTab:0;
 
שימגפראגה (בהונגרית: Sümegprága) הוא כפר במחוז וספרם שבמרכז הונגריה.
כמו יישובים רבים באירופה גם בשימגפראגה מספר התושבים נמצא בירידה. כך, בשנת 1990 היה מספר התושבים 676 ובשנת 2020 רק 565 תושבים.
יהודי שימגפראגה

בשימגפראגה חיו יהודים בתקופות זמן שונות. חלק מהיהודים ילידי הכפר נרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 4 |  |
| 1880 | 7 | 620 |
| 1910 | 2 |  |
הערות שוליים

↑  נתוני הכפר באתר הלמ"ס ההונגרי
↑  תיעוד יהודים משימגפראגה שנרצחו בשואה באתר יד ושם
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת שימג |
| --- | --- | --- |
| יישובים | שימג • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר |  |
רוג'ר ריס

| --- | --- |

רוג'ר ריס, 2004
 לידה:  5 במאי 1944 אבריסווית', הממלכה המאוחדת 
 פטירה:  10 ביולי 2015 (בגיל 71) ניו יורק, ארצות הברית 
 מדינה:  הממלכה המאוחדת, ארצות הברית, ויילס 
 תקופת הפעילות:  מ-1975 
 מקום לימודים:  בית הספר סלייד לאמנות יפה 
 בן או בת זוג:  ריק אליס (2011–2015) 
 פרסים והוקרה:  פרס טוני לשחקן הטוב ביותר במחזה (1982) 
 פרופיל ב-IMDb
 
רוג'ר ריס (באנגלית: Roger Rees;‏ 5 במאי 1944 – 10 ביולי 2015) היה שחקן ובמאי ולשי-יהודי, שהיה מוכר מעבודתו על במת התיאטרון. ריס זכה בפרס אוליבייה ובפרס טוני על הופעתו בתפקיד הראשי במחזה "חייו והרפתקאותיו של ניקולס ניקלבי". הוא זכה בפרס אובי על הופעתו במחזה "The End of the Day" ועל היותו במאי שותף במחזה "פיטר ולוכדי הכוכבים". אחרי מותו, ב-16 בנובמבר 2015, הוסף שמו להיכל התהילה של התיאטרון האמריקאי (אנ'). לצופי הטלוויזיה הוא מוכר מהופעתו בתפקיד רובן קולקורד בסיטקום "חופשי על הבר" ובדמות לורד ג'ון מרבורי בסדרת הדרמה "הבית הלבן".
קורות חייו

ריס נולד באבריסטווית' במחוז קרדיגיון שבוויילס, לדוריס לואיז (שם נעורים סמית') ולוויליאם ג'ון ריס, שוטר. הוא למד אמנות בקולג' קמברוול לאמנות ובבית הספר סלייד לאמנות יפה. הוא פנה למשחק כשצייר תפאורות בתיאטרון וימבלדון והתבקש למלא תפקיד בהצגה.